Strategjia e zgjedhjeve të Kalifornisë - 2003-08-18
Më 7 tetor zgjedhësit do të vendosin nëse do të qëndrojë, apo jo në postin e tij, guvernatori demokrat Grej Dejvis dhe nëse jo, kush do
Të dyja partitë janë në dilemë. Demokratët nuk janë të sigurt nëse duhet ta përkrahin apo jo, guvernatorin e tanishëm, Gray Davis kur njerëzit të shkojnë në votime më 7 tetor për të vendosur. Nga ana tjetër, dilema është se a duhet t’i përqendrojnë ata energjitë në zgjedhjen e një demokrati tjetër në vend të zotit Davis? Ky demokrat do të ishte Cruz Bustamante, zëvëndës-guvernatori aktual. Zyrtarë të Partisë Demokrate po shprehin mbështetje për zotin Davis dhe po u kërkojnë qytetarëve që të mos votojnë kundër heqjes së tij nga ky post. Zoti Davis e ka quajtur procesin e votimit një sulm të republikanëve ndaj partisë së tij. - thotë zoti Davis. Zotit Davis i nevojitet përkrahja e më shumë se 50 përqind të votuesve për të qendruar në post, por siç tregojnë anketat, 60 përqind e votuesve janë shprehur për ta hequr atë. Nëse ai hiqet, pasardhësit të tij do t’i duhej shumë më pak përkrahje për tu bërë guvernatori i ardhshëm. Në pjesën e dytë të fletës së votimit do të jenë emrat e 135 kandidatëve dhe ai i cili do të ketë numrin më të madh të votave do të zgjidhet guvernator, pra nëse zoti Davis nuk do të marrë votat e duhura, për të cilin votuesit do të shprehen në pjesën e parë të fletës së votimit. Por edhe republikanët ndodhen përballë një dileme. Dalja e tyre me katër kandidatë kryesorë do të bënte që përkrahësit e tyre ta ndanin votën, duke i krijuar kështu mundësi zëvëndës-guvernatorit të tanishëm Bustamante të dalë fitues. Disa aktivistë të kësaj partie u kanë bërë thirrje kandidatëve republikanë Bill Simon, Peter Ueberroth dhe Tom MekKlintok, që të përkrahin aktorin Arnold Shvarzeneger i cili është gjithashtu kandidat i kësaj partie dhe kryeson anketat, por asnjëri prej tyre nuk ka pranuar. Kalifornia ka një deficit buxhetor prej 38 miliardë dollarësh dhe të gjithë kandidatët republikanë po e kritikojnë ashpër zotin Davis për këtë. Por disa kanë kritikuar edhe zotin Shvarzeneger, i cili siç thonë ata, është pa përvojë dhe i paqartë në shumë çështje. Aktori është duke i përballuar kritikat duke mbledhur rreth vetes një grup të fortë ekspertësh dhe në këtë grup siç thotë ai, së shpejti do të jetë edhe një ish sekretar shteti. ,-thotë Shvarzeneger. Zoti Buffet është një ndër biznesmenët më të pasur në botë. Kandidatët kryesorë pritet të zhvillojnë një debat më 17 shtator, në qytetin e Sakramentos. Zoti Davis nuk do të jetë i ftuar, por atij do t'i ofrohet mundësia të dërgojë një mesazh të regjistruar në këtë debat.// lk //